રવિવારના રોજ વડાપ્રધાન નરેન્દ્ર મોદી ફરી એકવાર ગુજરાતની મુલાકાતે છે, આગામી વિધાનસભા ચૂંટણી પહેલાની પીએમ મોદીની આ મુલાકાત ખૂબ મહત્વપૂર્ણ માનવામાં આવી રહી છે. આ માસમાં પીએમ મોદીની આ ત્રીજી ગુજરાત મુલાકાત છે. રવિવારે વડાપ્રધાન નરેન્દ્ર મોદીએ ભાવનગર જિલ્લાના ઘોઘા અને ભરૂચ જિલ્લાના દહેજ વચ્ચે 615 કરોડ રૂપિયાની રોલ-ઑન રોલ-ઑફ(રો-રો) ફેરીની સેવાના પહેલા ચરણ સહિત પશુદાણ પ્લાન્ટનું પણ લોકાર્પણ કર્યું હતું.